cyanic-selkie/wikianc huggingface dataset:
Քուինսբորո կամուրջ
Պատմություն
Շուտով սկսվեց շինարարությունը, որը տևեց մինչև 1909 թվականը՝ աշխատողների վրդովմունքի պատճառով (նույնիսկ փորձ է կատարվել պայթեցնել մի կամրջամաս)։ Կամուրջը բացվեց 1909 թվականի մարտի 30-ին ։ Այն խլել է 18 մլն դոլար և 50 մարդկային կյանք։ Հունիսի 12-ին տեղի ունեցավ հանդիսավոր բացման արարողությունը ։  Այն ժամանակ կամուրջը կորվում էր «Կամուրջ՝ անցնող Բլեքուել կղզու վրայով», իսկ հետագայում կղզին վերանվանվեց Ռուզվելտ ։ 1930-1955 թվականների ընթացքում կար Բարեկեցության կղզի (այդպես էր կոչվում կղզին)  թեք վերելքող լարավոր երթուղի՝ ավտոմեքենաների և ուղևորների համար։ Դա վերացվել է 1970 թվականին ։ Մենհեթենի և Ռուզվելտ կղզու միջև հեռավորությունը ամենաերկարն էր Հյուսիսային Ամերիկայում, մինչև որ այդ ռեկորդը 1917 թվականին չգերազանցեց Կվեբեկի կամուրջը։ Կամուրջի հարյուրամյակին այն գրանցվեց ԱՄՆ-ի պատմական վայրերի ազգային ցուցակում։
Բնութագրություն
Քուինսբորո կամուրջը կրկնակի բարձակ ունեցող կամուրջ է, քանի որ ունի երկու բարձակով կամրջամաս՝ Ռուզվելտ կղզու ամեն կողքին մեկ կամրջամաս։ Կամուրջը միջանկյալ հենարան չունի, այդ պատճառով բարձակը ամեն կողմից հասնում է մինչև կամուրջի կեսը։ Նրա հինգ կամրջամասերի երկարությունները հետևյալներն են.
Մենհեթենի և Ռուզվելտ կղզու միջև երկարությունը ամենաերկարն էր Հյուսիսային Ամերիկայում, մինչև որ այդ ռեկորդը 1917 թվականին չգերազանցեց Կվեբեկի կամուրջը։ Կամուրջն ունի երկու մակարդակ։ Սկզբնային վերին մակարդակը պարունակում է երկու հետիոտնային նշագիծ և երկու ցամաքային երթուղի, իսկ ներքինը՝ չորս երթևեկության գոտի։ Մեքենաներից կամուրջն անցնելու համար գումար չի գանձվում։
Կամուրջը մեր օրերում
Առաջին հիմնարար վերանորոգումը սկսվել է 1987 թվականին և մինչև հիմա շարունակվում է։ Վերանորոգման համար արդեն օգտագործվել է ավելի քան 300 մլն դոլար։ Վերևում կամուրջը ունի չորս երթևեկության գոտի։ Ներքին մակարդակը ունի վեց գոտի. ներսի չորսը՝ ավտոմոբիլների համար է, արտաքին երկուսը՝ ավտոմոբիլների կամ հետիոտների ու հեծանիվների համար։ 2000 թվականի սեպտեմբերին հյուսիսային արտաքին խճուղին վերաառուցվել էր հետիոտների և հեծանիվների համար։ 2009 թվականի մարտին Նյու Յորքի կամուրջների հանձնաժողովը հովանավորեց միջոցառում՝ նվիրված կամուրջի 100-ամյա գործունեությանը ։
Կամուրջով անցնում է Նյու Յորքի ամենամյա մարաթոնի երթուղին։
Ծանոթագրություններ
Կատեգորիա:Կամուրջներ այբբենական կարգով Կատեգորիա:Նյու Յորքի կամուրջներ
Կալդարո սուլա Ստրադա դել Վինո
Կալդարո սուլա Ստրադա դել Վինո (Kaltern an der Weinstraße, Caldaro sulla Strada del Vino), քաղաք Իտալիայում՝ Տրենտինո Ալտո Ադիջե մարզի Բոլցանո գավառում։ Սահմանակից է Ամբլար, Ապիանո սուլա Ստրադա դել Վինո, Կավարենո, Էնյա, Ռուֆրե, Սառնոնիկո, Տերմենո սուլա Ստրադա դել Վինո, Վադենա համայնքներին ։
Բնակչության թվաքանակը 2014 թվականի տվյալներով եղել է 7.812 ։ Բնակչության խտությունը կազմում է 146 մարդ/կմ²։ Համայնքն զբաղեցնում է 47 կմ² տարածք։ Փոստային ինդեքս՝ 39052։ Հեռախոսային կոդ՝ 0471։
Արտաքին հղումներ
Կատեգորիա:Իտալիայի բնակավայրեր
Թորփալ
Թորփալ, գյուղ Արևմտյան Հայաստանում, Խարբերդի վիլայեթի Մալաթիայի գավառում ։
Փոքր Սարիարի պատմության և մշակույթի անշարժ հուշարձանների ցանկ (Շիրակի մարզ)
Ծանոթագրություններ
Կատեգորիա:Շիրակի մարզի հուշարձանների ցանկեր
Թորփալ
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Կոկո Շանել
Կոկո Շանել (Coco Chanel, իրական անունը Գաբրիել Բոնյոր Շանել Gabrielle Bonheur Chanel, ), ֆրանսուհի մոդելյեր, Շանել նորաձևության տան հիմնադիր, որը մեծ ներդրում է ունեցել 20-րդ դարի եվրոպական նորաձևության մեջ։
Կենսագրություն
Ծնվել է Սոմյուրում 1883 թվականին, չնայած պնդում էր, որ ծնվել է 10 տարի ուշ Օվերնիում։ Մայրը մահացել է դժվար ծննդաբերության ժամանակ։ Երբ Գաբրիելը հազիվ 12 տարեկան էր, հայրը նրան և իր 4 հարազատ քույրերին ու եղբայրներին միայնակ է թողնում։ Երեխաները որոշ ժամանակ մնացել են հարազատների խնամակալության տակ, ինչպես նաև մանկատանը։ 18 տարեկանում Գաբրիելը տեղավորվում է աշխատանքի հագուստի խանութում, որպես վաճառողուհի, իսկ ազատ ժամանակ երգում էր կաբարեում։ Հանդես է եկել Ko Ko Ri Ko և Qui qu’a vu Coco երգերով, որոնց շնորհիվ էլ ստացել է իր կեղծանունը՝ Կոկո։ Այդպիսի ելույթներից մեկի ժամանակ Կոկոյին նկատում է սպա Էտյեն Բալզանը (Etienne Balsan)։ Կոկոն տեղափոխվում է նրա մոտ և ապրում Փարիզում, սակայն շուտով հեռանում է արդյունաբերող Արթուր Կեյպելի (Arthur Capel) մոտ, ով ընկերական շրջապատում հայտնի է «Բոյ» կեղծանունով։
1910 թվականին Շանելը Փարիզում բացում է գլխարկների խանութ. մեկ տարվա ընթացքում խանութը տեղափոխվում է Կամբոն փողոց, Ռից հյուրանոցի դիմաց, որտեղ էլ գտնվում է մինչ օրս։
Շանելը իր ընկերուհու՝ Միսիա Սերթի հետ եղել է վերջին մարդը, որ այցելել է Սերգեյ Դյագիլևին իր մահից առաջ (1929 թվական, օգոստոսի 19)։ Հենց նրանք էլ կազմակերպում են թաղումը Սան-Միկելե կղզում, քանի որ ոչ մահացածի, ոչ էլ նրա նախկին կնոջ՝ Լիֆարյայի մոտ գումար չկար։
1921 թվականին հայտնվում է հանրահայտ «Chanel № 5» օծանելիքը (մտահղացումը՝ Կոկո Շանել, հեղինակ՝ Վերիգին)։ Մինչ այդ, օծանելիքը պարզ՝ մեկ ծաղկի հոտ ուներ (մոնոարոմատ)։ Շանելը կանանց առաջարկեց բարդ, սինթեզված օծանելիք։ Սրա ստեղծման գործում Շանելին օգնել է Էռնեստ Բոն, ով առաջարկել է ընտրել Կոկոյին դուր եկած բույրը (1-ից 20 պիտակներով շշերից). Կոկոն ընտրեց № 5-ը։
Պատերազմի տարիներին
1939 թվականին, պատերազմի սկզբի հետ, Շանելը փակում է իր նորաձևության տունը և իր բոլոր խանութները։ 1940 թվականի հունիսին նրա զարմիկ Անդրե Պալասեն գերի է ընկնում գերմանացիներին։ Փորձելով նրան ազատել՝ Շանելը դիմում է իր հին ծանոթին՝ գերմանական դեսպանատան աշխատակից (ատաշե) բարոն Հանս Հյունտեր ֆոն Դինկլագեին։ Որպես հետևանք, Անդրե Պալասը ազատ է արձակվում, իսկ 56-ամյա Շանելը կապի մեջ է մտնում ֆոն Դինկլագեի հետ։ Համաձայն Վենսենում պահվող գործի՝ Շանելը եղել է «բարոն Հանս Հյունտեր ֆոն Դինկլագեի սիրուհին և գործակալը» 1942-1943 թվականներին։ Հել Վոգանը իր «Անկողնում թշնամու հետ. Կոկո Շանելի գաղտնի պատերազմը» (Sleeping with the Enemy: Coco Chanel’s Secret War) գրքում փաստում է, որ Շանելը համագործակցել է գերմանական կառավարության հետ Երկրորդ համաշխարհային պատերազմի ժամանակ։ Պատմաբանի խոսքերով, նա ոչ միայն տեղեկություններ է հայտնել գերմանացիներին Ֆրանսիայի մասին, այլև պաշտոնապես եղել է նրանց շարքերում, ունենալով մի շարք գաղտնի հանձնարարություններ ։ 1943 թվականի նոյեմբերին Շանելը ցանկանում էր հանդիպել Ուինսթոն Չերչիլի հետ ու նրան համոզել, որ համաձայնվի անգլո-գերմանական գաղտնի բանակցությունների սկզբունքներին։ Նա այս հարցը քննարկել է Թեոդոր Մոմի հետ, ում հետ ծանոթացել էր ֆոն Դինկլագեի շնորհիվ։ Թեոդոր Մոմը պատասխանատու էր օկուպացված Ֆրանսիայի տեքստիլ արդյունաբերության համար։ Մոմը առաջարկ է ուղարկում Բեռլին, 6-րդ կառավարության ղեկավար, արտաքին հետախուզության կառավարիչ Վալտեր Շելենբերգին։ Վերջինս առաջարկությունը հետաքրքիր համարեց. «Մոդելխուտ» օպերացիան (գերմաներենից «Նորաձև գլխարկ») հնարավորություն տվեց ուղևորություն կատարել դեպի Մադրիդ (որտեղ Շանելը մտադրված էր հանդիպել Չերչիլին)։ Հանդիպումը, սակայն, չկայացավ. Չերչիլը հիվանդ էր և Շանելը դատարկ ձեռներով վերադարձավ Փարիզ։ Պատերազմի ավարտին Շանելին բոլորը հիշում էին որպես թշնամի, որ օգնել էր գերմանացիներին։ Նա մեղադրվեց համագործակցության մեջ և ձերբակալվեց։ 1944 թվականին Չերչիլի խորհրդով նրան ազատ արձակեցին, սակայն պայմանով, որ նա կլքի Ֆրանսիան։ Շանելը ստիպված հեռացել է Շվեյցարիա, որտեղ ապրել է մինչև 1953 թվականը։
Վերադարձ դեպի նորաձևություն
1954 թվականին 71-ամյա Շանելը վերադառնում է նորաձևության աշխարհ և ներկայացնում իր նոր՝ «օտ-կուտյուր» (ֆրանսերեն՝ Haute couture) հավաքածուն, սակայն փառքի և գնահատանքի է հասնում միայն երեք շրջան անց։ Շանելը ներկայացնում է նաև կանացի պայուսակներ, ոսկերչական իրեր և կոշիկ։ 1950-1960-ական թվականներին նա հագցնում է բազմաթիվ հոլիվուդյան աստղերի, որոնց թվում էին Օդրի Հեփբերնը և Էլիզաբեթ Թեյլորը։ 1969 թվականին հանրահայտ դերասանուհի Քեթրին Հեփբորնը Բրոդվեյի «Կոկո» մյուզիքլում կատարեց Կոկո Շանելի դերը։
Մահը
1971 թվականի հունվարի 10-ին 87 տարեկան հասակում Գաբրիելը մահանում է սրտի կաթվածից «Ռից» հյուրանոցում, որտեղ նա ապրել է 30 տարի։ Թաղվել է Բուա-դե-Վո գերեզմանատանը Լոզանում (Շվեյցարիա), գերեզմանի վերին մասը զարդարում է խորաքանդակ 5 առյուծների պատկերը ։
Ժառանգություն
Կոկոյի մահից հետո նրա նորաձևության տուն «Շանելը» դժվար ժամանակներ ապրեց։ Նրա վերածնունդը սկսվեց 1983 թվականին, երբ տան ղեկավարությունը անցավ Կարլ Լագերֆելդի ձեռքը։ 2008 թվականին Շանելի 125-ամյակի կապացկությամբ, նա ներկայացրեց 5 եվրո դրամի պատկեր, որտեղ պատկերված էր Շանելը։ Ոսկե դրամը գնահատված է 5900 եվրո, իսկ 11000 արծաթե դրամներից մեկը կարելի է ձեռք բերել 45 եվրոյով ։
Արտաքին հղումներ
Կատեգորիա:Ֆրանսիացի դիզայներներ Կատեգորիա:Կանայք Երկրորդ համաշխարհային պատերազմում Կատեգորիա:Ֆրանսիացի նորաձևության դիզայներներ Կատեգորիա:Time-ի վարկածով «Տարվա մարդ» ճանաչվածներ
Անդրկովկասյան լեռնային կուրամկնիկ
Անդրկովկասյան լեռնային կուրամկնիկ, համստերանմանների ընտանիքի դաշտամկների ենթաընտանիքի կրծող կաթնասուն կենդանի։ Տարածված է ՀՀ կենտրոնական, հարավարևելյան մասերում (700-2500 մ բարձրություններում)։
Արտաքին կառուցվածք
Մարմնի երկար, մինչև 128 մմ է, պոչինը՝ 18 մմ, կենդանի զանգվածը՝ միջինը 56 գ։ Մարմինը մոխրագույն է, գլուխը՝ դեղնավուն։ Ամենաբարձր խտությունը դիտվում է աշնանացանի և չօգտագործվող դաշտերում։ Ապրում է գետնափոր, երկու և ավելի մակարդակով, բարդ կառուցվածք ունեցող բնում, որը գետնի վրա հայտնաբերվում է բնից արտանետված հողակույտերի առկայությամբ։
Սննդառություն
Սնվում է բույսերի արմատներով, սերմերով։ Ձմեռման համար բների կերային խցերում պահեստավորում է մինչև 5, 6 կգ պաշար։
Բազմացում և զարգացում
Վարակակրությունը համաճարակաբանանական լուրջ նշանակություն չունի, քանի որ վարում է խիստ ստորգետնյա կյանք։ Մեծ վնաս է հասցնում հացաբույսերին։
Կատեգորիա:Դաշտամկներ Կատեգորիա:Արևմտյան Ասիայի կաթնասուններ
Բուզովկա (գյուղ, Ժաշկովի շրջան)
Բուզովկա (Бузівка), գյուղ Ուկրաինայի Չերկասիի մարզի Ժաշկովի շրջանում։ Բնակավայրը նախկինում նաև անվանվել է Բուզ։
2010 թվականի տվյալներով Բուզովկա գյուղում բնակվում էր 2 200 մարդ։ Բնակավայրը զբաղեցնում է 4,5 կմ² տարածք։ Բնակչության խտությունը կազմում էր 463,11 մարդ/կմ²։
Արտաքին հղումներ
Կատեգորիա:Ուկրաինայի գյուղեր Կատեգորիա:1644 թվականին հիմնադրված բնակավայրեր
Ատրոպին
Ատրոպին, օգտագործվում է նեյրոտոքսիններով և պեստիցիդներով թունավորումների բուժման համար, ինչպես նաև տարբեր տիպի դանդաղասրտությունների և վիրահատության ժամանակ թքարտադրության նվազեցման համար ։ Սովորաբար կիրառվում է ներերակային կամ միջմկանային ճանապարհով ։ Կան նաև աչքի կաթիլներ, որոնք օգտագործվում են շաղկապենաբորբի և վաղ ամբլիօպիայի բուժման համար ։ Ներերակային կիրառման դեպքում ատրոպինը սկսում է ազդել մի քանի րոպեից և պահպանում է ազդեցությունը կես ժամից մինչև մի ժամ ։ Որոշ թունավորումների բուժման համար կարող են անհրաժեշտ լինել մեծ դեղաչափեր ։
Տարածված կողմնակի էֆեկտներից են բերանի չորությունը, բբերի լայնացումը, փորկապությունը և հաճախասրտությունը ։ Ատրոպինը չպիտի կիրառվի փականկյունային գլաուկոմա ունեցող անձանց շրջանում ։ Չնայած չկան ապացույցներ, որը ատրոպինի կիրառումը հղիության ընթացքում առաջացնում է բնածին արատներ, դրա ազդեցությունը դեռևս լրիվ ուսումնասիրված չէ ։ Այն հավանականորեն անվտանգ է կրծքով կերակրման ժամանակ ։
Աչքեր
Ատրոպինը տեղային կիրառվում է, որպես ցիկլոպլեգիկ՝ ժամանակավոր պարալիզելով ակոմոդացիայի ռեֆլեքսը, և, որպես միդրիատիկ՝ բբերը լայնացնելու նպատակով։ Ատրոպինը քայքայվում է դանդաղ և սովորաբար դուրս է գալիս օրգանիզմից 7-14 օրվա ընթացքում, այդ պատճառով օգտագործվում է հիմնականում թերապևտիկ նպատակներով, այն դեպքում, երբ տրոպիկամիդը (ավելի կարճ ազդող հակախոլիներգիկ պրեպարատ) կամ ֆենիլեֆրինը (α-ադրեներգիկ ագոնիստ) ավեի կիրառելի են ակնային հետազոտության ժամանակ։
Ռեֆրակցիոն և ակոմոդացիոն ամբլիօպիայի ժամանակ, երբեմն, ատրոպինը տրվում է առողջ աչքում լղոզվածությունը նվազեցնելու համար ։ Ապացուցված է, որ ատրոպինը նույնքան էֆեկտիվ է տեսողության սրությունը վերականգնելու համար, որքան օկլուզիան ։
Ատրոպինի աչքի կաթիլները դանդաղեցնում են երեխաների մոտ կարճատեսության զարգացուը, բայց կողմնակի ազդեցությունների պատճառով կիրառումը սահմանափակ է ։
Սիրտ
Ատրոպինը նախկինում ներառված էր վերակենդանացման ուղեցույցներում ասիստոլիայի և առանց պուլս էլեկտրական ակտիվության ժամանակ կիրառման համար, սակայն դրա էֆեկտիվության ապացույցների պակասի պատճառով այժմ դուրս է եկել այդ ուղեցույցներից ։ Ախտանշանային դանդաղասրտության ժամանակ դեղաչափը  0.5-ից 1 մգ է բոլյուսային տարբերակով և կարող է կրկնվել ամեն 3-5 րոպեն մինչև 3մգ գումարայի դեղաչափ (առավելագույնը 0.04 մգ/կգ) ։
Ատրոպինը նախկինում կիրառվել է նաև երեխաների ինտուբացիայի ժամանա դանդաղասրտությունը կանխելու համար, սակայն ապացուցողական հիմքի բացակայության պատճառով այժմ չունի այդպիսի կիրառում ։
Սեկրեցիա
Ատրոպինի ազդեցությունը պարասիմպաթիկ նյարդային համակարգի վրա արգելակում է թքային և լորձային գեղձերը։ Դեղամիջոցը կարող է նաև արգելակել քրտնարտադրությունը՝ սիմպաթիկ նյարդային համակարգով։ Սա կարող է օգտակար լինել հիպերհիդրոզի բուժման մեջ, ինչպես նաև մահամերձ հիվանդի մոտ գերթքարտադրության և խորխարտադրության հետևաքով առաջացող խեղդոցը կանխելու համար։ Չնայած այս երկու դեպքում էլ ատրոպինի կիրառումը հաստատված չէ FDA-ի կողմից՝ որոշ բժիշկներ օգտագործում են այն ։
Թունավորումներ
Որոշ նեյրոտոքսիններ ոչնչացնում են ացետիլխոլինէսթերազան՝ այն ֆոսֆորիլացնելով։ Այդ պատճառով ացետիլխոլինի ազդեցությունը դառնում է ավելցուկային և երկարատև։ Պրալիդոքսիմը կարող է օգտակար լինել այս դեպքում, քանի որ չեզոքացնում է ֆոսֆորիլացումը։ Ատրոպինը նվազեցնում է թունավորման նշանները՝ թույլ չտալով մուսկարինային ընկալիչների գերդրդում։
Կողմնակի ազդեցություններ
Ատրոպինի կողմնակի ազդեցությունների թվին են պատկանում փորոքային ֆիբրիլյացիան, վերփորոքային կամ փորոքային հաճախասրտությունները, գլխապտույտը, սրտխառնոցը, լղոզված տեսողությունը, հավասարակշռության կորուստը, բբերի լայնացումը, լուսավախությունը, բերանի չորությունը, արտահայտված շփոթվածությունը, դելիրիոզ հալյուցինացիաները և գրգռվածությունը՝ հատկապես ծերերի մոտ։ Լուծույթների մեծամասնության մեջ առկա է սուլֆատ, որը կարող է բերել հիստամինի մեծ քանակի արտազատման և անաֆիլաքսիայի առաջացման։ Վերջին կողմնակի ազդեցությունները առաջանում են ատրոպինի՝ ուղեղ-արյունային պատնեշն անցնելու հատկությամբ։ Հալյուցինոգեն հատկության պատճառեվ երբեմն ատրոպինն օգտագործվում է, որպես թմրադեղ՝ չնայած այն շատ վտանգավոր է և հաճախ հաճույք չի պատճառում։
Գերդոզավորման դեպքում ատրոպինը առաջացնում է թունավորում։ Ատրոպինը երբեմն ավելացվում է կախում առաջացնող դեղորայքի, մասնավորապես հակալուծային օփիոիդներին, ինչպիսին է դիֆենօսքինը, քանզի ատրոպինի արտազատումը նվազեցնող հատկությունը կարող է բերել նաև հակալուծային ազդեցության։
Երիտասարդ արյուն (ֆիլմ, 2015)
«Երիտասարդ արյուն» (La tête haute), ֆրանսիական դրամա՝ նկարահանված 2015 թվականին ռեժիսոր Էմանուել Բերկոյի կողմից։ Գլխավոր հերոսուհու դերը մարմնավորել է Կատրին Դենյովը։ Ֆիլմը հեռուստադիտողին ներկայացվել է 2015 թվականի մայիսի 13-ին, Կաննի կինոփառատոնի շրջանակներում։
Ատրոպին
Կողմնակի ազդեցություններ
Ատրոպինով գերդոզավորման ախտանշանները նկարագրելու համար օգտագործվող հայտնի արտահայտությունն է «տաք նապաստակի նման, կույր չղջիկի նման, չոր ոսկրի նման, կարմիր ճակնդեղի նման և խելագար չարաճճիի» նման ։ Այս համեմատությունները արտահայտում են ջերմության փոփոխությունները, մաշկի չորությունը, լղոզված տեսողությունը, նվազած թքարտադրությունը և քրտնարտադրությունը, անոթալայնացումը և ԿՆՀ-ի վրա ազդեցությունը։ Ախտանշանների այս խումբը հայտնի է, որպես հակախոլինէրգիկ տոքսիդրոմ և կարող է առաջանալլ այլ հակախոլինէրգիկ դեղերի հետևանքով ։
Երիտասարդ արյուն (ֆիլմ, 2015)
Սյուժե
Մալոնին, որին դեռ 6 տարեկանում լքել է իր մայրիկը, միշտ ինչ-որ պատճառներով ընկնում է անչափահասների գործերով դատարան։ Անչափահասների գործով դատավոր Ֆլորենսը (Կատրին Դենյով), ով մոտ է կենսաթոշակային տարիքին և սոցիալական աշխատող Ջանը, ով նույնպես ունեցել է դժվարին մանկություն, շատ էին մտահոգված երիտասարդ տղայի ճակատագրով և անընդհատ փորձում էին դժվարություններից ազատել նրան։ Ուսումնական կենտրոնում, որը ստեղծել էր Մալոնին, նա հանդիպում է մի գեղեցկադեմ աղջկա՝ Թեսի հետ, որի շնորհիվ էլ տղայի մոտ կյանքն ավելի բարենպաստ շարունակելու նոր հույս է արթնանում։
Ատրոպին
Քիմիա
Ատրոպինը d- հիոսցիամինի և l- հիոսցիամինի էնանտիոմերիկ խառնուրդ է։ Դրա ֆիզիոլոգիական ազդեցությունների մեծ մասը 2-րդ մասի հաշվին է։ Ատրոպինի դեղորայքային ազդեցությունն առաջանում է մուսկարինային ացետիլխոլինային ընկալիչներին կապվելու հետևանքով։ Այն հակամուսկարինային ագենտ է։ ԿՆՀ- ում առավելագույն մակադակը առաջանում է 30 րոպեից 1 ժամվա ընթացքում և արագ հեռանում է արյունից՝ ունենալով 2 ժամ կիսատրոհման պարբերություն։ Մոտ 60%- ը արտազատվում է մեզով անփոփոխ վիճակում, մյուս մասը հայտնվում է մեզի մեջ, որպես հիդրոլիզի արդյունք։ Նորատրոպինը (24%), ատրոպին-N-օքսիդը (15%), տրոպինը (2%) և տրոպիկ թթուն (3%) նյութափոխանակության հիմնական արդյունքներն են, մինչդեռմոտ 50%- ը արտազատվում է անփոփոխ ձևով ։ Ծիածանաթաղանթի և ցիլիար մկանի վրա ազդեցությունը կարող է տևել 72 ժամից ավել։
Երիտասարդ արյուն (ֆիլմ, 2015)
Ծանոթագրություններ
Կատեգորիա:2015 ֆիլմեր Կատեգորիա:Ֆրանսիական ֆիլմեր Կատեգորիա:Ֆրանսիական դրամա ֆիլմեր Կատեգորիա:Ֆրանսերեն ֆիլմեր Կատեգորիա:2010-ականների դրամա ֆիլմեր Կատեգորիա:2015 դրամա ֆիլմեր Կատեգորիա:Ֆիլմեր, որոնց գործողությունները տեղի են ունենում Ֆրանսիայում
Ատրոպին
Դեղաբանություն
Ընդհանուր առմամբ ատրոպինը խանգարում է պարասիմպաթիկ նյարդային համակարգով կարգավորվող գեղձերի աշխատանքը։ Սա առաջանում է, քանի որ ատրոպինը մուսկարինային ընկալիչների մրցակցային և դարձելի արգելակիչ է։
Սրտաբանության մեջ այն օգտագործվում է սինոատրիալ հանգույցի ակտիվացման և ատրիովենտրիկուլյար հանգույցի հաղորդականության բարձրացման, բրոնխային սեկրեցիան նվազեցնելու համար։
Աչքերում առաջացնում է միդրիազ՝ արգելակելով բբային սֆինկտերի կծկումը և, հետևաբար, թույլ տալով արտաքին ծիածանաթաղանթային մկանին լայնացնել բիբը։ Ատրոպինը առաջացնում է ցիկլոպլեգիա՝ պարալիզելով ցիլիար մկան։
Սիրտը նյարդավորող պարասիմպաթիկ նյարդերը արտազատում են ացետիլխոլին։ Վերջինս կապվում է մուսկարինային ընկալիչների հետ, որոնք հատկապես շատ են ՍԱ և ԱՎ հանգույցներում։ Մուսկարինային ընկալիչները կապված են Gi- սպիտակուցի հետ, հետևաբար վագալ ակտիվությունը նվազեցնում է ցԱՄՖ։ Այս սպիտակուցի ակտիվացումը բերում է նաև KACh անցուղիների ակտիվացմանը, ինչն էլ բարձրացնում է կալիումի արտազատումը և գերբևեռացնում է բջիջը։
Թափառող նյարդի ակտիվության բարձրացումը նվազեցնում է ՍԱ հանգույցում գրգիռների առաջացման հաճախականությունը՝ նվազեցնելով գործողության պոտենցիալի 4- րդ փուլի անկումը։ Այս փոփոխությունն առաջանում է կալիումի և կալցիումի հոսքերի փոփոխման արդյունքում։ Բջիջները գերբևեռացնելով՝ վագալ ակտիվացումը բարձրացնում է բջիջների ակտիվացման շեմը, ինչն էլ բերում է գրգիռների հաճախականության նվազեցմանը։ Նմանատիպ էլեկտրաֆիզիոլոգիական ազդեցություն առաջանում է նաև ԱՎ հանգույցում, այնուամենայնիվ այստեղ այդ ազդեցությունը դրսևորվում է, որպես գրգռի հաղորդման դանդաղեցում։ Հանգստի ժամանակ առկա է թափառող նյարդի ակտիվացում, ինչն էլ բերում է դանդաղասրտության։
Թափառող նյարդը նաև որոշակիորեն նյարդավորում է նախասրտերի սրտամկանը և ավելի էիչ չափով փորոքներինը։ Վագալ ակտիվացումը, հետևաբար, բերում է նախսրտային և շատ ավելի քիչ փորոքային կծկողականության իջեցման։
Պատմություն
Մանդրագորան նկարագրվել է Թոեֆրաստուսի կողմից մ․թ․ա․ 4-րդ դարում, որպես վերքերի, անքնության և ցավի բուժման դեղորայք, ինչպես նաև, որպես սիրային թուրմ ։ Մորմազգիների օգտագործումը, որպես անեսթետիկ, հաճախ օփիումի հետ, շարունակվել է Հռոմեական և Իսլամական կայսրություններում, մինչև ավելի նոր անեսթետիկների ի հայտ գալը։
Ատրոպինի արտամզվածքը Եգիպտոսում օգտագործվել է Կլեոպատրայի կողմից բբերը լայնացնելու համար՝ ավելի գայթակղիչ թվալու նպատակով։ Ռենեսանսի ընթացքում կանայք օգտագործում էին Ատրոպա բելադոննայի հատապտուղները կոսմետիկ նպատակներով բբերը լայնացնելու համար։
Բացի դրանից, Ատրոպինի միդրիատիկ ազդեցություններն ուսումնասիրել է նաև գերմանացի քիմիկոս Ֆերդինանդ Ֆրիդլիբ Ռունգեն (1795–1867)։ 1831 թվականին գերմանացի դեղագործ Հենրիխ Ֆ․Գ․ Մեյնը (1799-1864) կարողացավ պատրաստել ատրոպինը մաքուր բյուրեղյա ձևով ։ Նյութն առաջին անգամ սինթեզվել է 1901 թվականին գերմանացի քիմիկոս Ռիխարդ Վիլշտետերի կողմից ։
Բնական աղբյուրներ
Ատրոպինը առկա է մորմազգիների բազմաթիվ տեսակների մեջ։ Ամենահաճախ հայտնաբերվող աղբյուրները Ատրոպա բելադոննան, Դատուրա իննոքսիան, Դ․ մետելը և Դ․ ստրամոնիումն են։
Սինթեզ
Ատրոպինը կարող է սինթեզվել տրոպինի և տրոպինային թթվի միջև ռեակցիայի արդյունքում։
Կենսասինթեզ
Ատրոպինի կենսասինթեզը սկսվում է l- ֆենիլալանինից և առաջին հերթին անցնում է տրանսամինացիա՝ առաջացնելով ֆենիլպիրուվաթթու ։ Հետագայում Կոէնզիմ Ա- ն միացնում է ֆենիլ-կաթնաթթուն տրոպինի հետ, առաջացնելով լիտտորին, որը անցնում է ձևափոխում P450 ֆերմենտով, ինչից հետո դեհիդրոգենազայի ազդեցությամբ վերածվում է ատրոպինի ։
Բզովդալ
Ծանոթագրություններ
Կատեգորիա:Աղբյուրներ այբբենական կարգով Կատեգորիա:Հայաստանի աղբյուրներ Կատեգորիա:Տավուշի մարզի ջրագրություն
Ատրոպին
Անվանում
Բելադոննա անվանումը, որը իտալերենից թարգմանաբար նշանակում է գեղեցիկ կին, առաջացել է հենց կոսմետիկ կիրառման պատճառով։ Ատրոպին անվանումը առաջացել է հունական դիցաբանության Ատրոպոսի անունից, ով պիտի որոշեր մարդու մահվան ձևը։
Ծանոթագրություններ
Կատեգորիա:Ալկալոիդներ Կատեգորիա:Հակաթույներ Կատեգորիա:Էսթերներ
Գամդինչայ
Գամդինչայ, գետ Եփրատի ավազանում, նրա ձախակողմյան վտակը։ Նշանակված է Լինչի քարտեզում ։
Ծանոթագրություններ
Կատեգորիա:Հայկական լեռնաշխարհի լեռներ Կատեգորիա:Եփրատ գետի վտակներ
Նոյտրեբին
Նոյտրեբին (Neutrebbin), կոմունա Գերմանիայում, Բրանդենբուրգի տարածքում։
Մտնում է Մերկիշ Օդեռլենդի շրջանի կազմի մեջ։ Գտնվում է Բարնիմ Օդերբրուխի ենթակայության տակ։ Բնակչությունը 1504 մարդ է (2010 թվականի դեկտեմբերի 31–ի տվյալներով) ։ Զբաղեցնում է 36,63 կմ² տարածք։ Պաշտոնական կոդը՝ 12 0 64 365։
Կոմունան ստորաբաժանվում է 3 գյուղական շրջանների։
Արտաքին հղումներ
Կատեգորիա:Գերմանիայի քաղաքներ
Վասիլի Պեսկով
Կենսագրություն
Ծնվել է 1930 թվականի մարտի 14-ին, Կենտրոնական Սևծովյան (այժմ՝ Վորոնեժի) շրջանի Օրլովո գյուղում՝ վերամբարձ կռունկի մեքենավարի և գեղջկուհու ընտանիքում ։ Պատերազմից հետո ընտանիքը տեղափոխվել է մոտակա Վոլյա գյուղ ։
Դպրոցն ավարտելուց և Վորոնեժի կինոմեխանիկայի դպրոցն ավարտելուց հետո աշխատել է որպես պիոներական ջոկատավար, կինոմեխանիկ։ Պատանեկության տարիներին լուսանկարել է բնությունը։
1953 թվականին սկսել է աշխատել Վորոնեժի «Մոլոդոյ կոմունար» թերթում` նախ` որպես լուսանկարիչ, իսկ առաջին` «Ապրիլը անտառում» ակնարկի հաջող հրապարակումից հետո դարձել է հաստիքային թղթակից։
1956 թվականից եղել է «Կոմսոմոլսկայա պրավդա» թերթի մեկնաբան։ Ինչպես նաև եղել է «Պատուհան դեպի բնություն» խորագրի մշտական հեղինակը։
Ակնարկների առաջին գիրքը լույս է տեսել 1960 թվականին։
1975 թվականիցից մինչև 1990 թվականը վարել է «Կենդանիների աշխարհում» հեռուստատեսային հաղորդումը Նիկոլայ Դրոզդովի հետ։
1995 թվականից մինչև 1997 թվականը այս ծրագիրը վարում էր ինքնուրույն, երբ այն թողարկվում էր РТР հեռուստաալիքով ։
1999 թվականից մինչև 2003 թվականը եղել է իր ակնարկների «Պատուհան դեպի բնություն» հեռուստատեսային տարբերակի հաղորդավարը, որը հեռարձակվել է Մոսկվայի «Ստոլիցա» հեռուստաալիքով ։
Նման նշանավոր համերկրացիների հետ միասին, ինչպիսիք են Մարիա Կարտավցևան, Վիտալի Վորոտնիկովը, Եկատերինա Մոլոդցովան, 1998 թվականին արժանացել է Վորոնեժի քաղաքի պատվավոր քաղաքացու կոչմանը։
Մահացել է 84 տարեկանում՝ 2013 թվականի օգոստոսի 12-ին, Մոսկվայում ։ Վասիլի Պեսկովի կտակի համաձայն` նրա մարմինը դիակիզել են, իսկ աճյունը ցրվել է սեպտեմբերի 20-ին` մահից հետո 40-րդ օրը, Վորոնեժի մարզի դաշտի վերևում, նրա երկրորդ հայրենիքում, որտեղ նա իր ծնողների հետ տեղափոխվել է ապրելու հարևան Օրլովո գյուղից։ Դաշտը, որի վրա ցրվել է աճյունը, գտնվում է Վոլյա գյուղում, անտառի եզրին, Ռակիտինո կորդոն տանող ճանապարհի մոտ գտնվող քարի կողքին, որը դեռևս իր կյանքի ընթացքում Վասիլի Պեսկովը բերել է Մորդովիայից։ Այս քարի վրա գրված են նրա` «Կյանքի գլխավոր արժեքը կյանքն է» բառերը։
Ազիմուտ
Ազիմուտի օրինակն է, երկնքում աստղի դիրքի չափումն է։ Աստղը մեզ հետաքրքրող դիրքում է, չափման հարթությունը հորիզոնն է կամ ծովի մակերեսը և հաշվարկման կետը հյուսիսն է։ Այդ դեպքում ազիմուտը հյուսիսի և հորիզոնի հարթության վրա աստղի պրոեկցիայի միջև կազմած անկյուն է ։
Հասկացողությունը օգտագործվում է շատ կիրառական ոլորտներում, այդ թվում նավարկման, աստղագիտության, քարտեզագրության, հանքաարդյունաբերության և հրետանու մեջ։
Նավարկում
Ցամաքային նավարկման և դիրքորոշման մեջ, ազիմուտը որպես կանոն նշանակում են ալֆա, \alpha տառով և այն սահմանվում է, որպես հորիզոնական անկյուն, չափված ժամացույցի սլաքի ուղղությամբ, հյուսիսային գծից կամ միջօրեականից ։ Ազիմուտի ավելի ընդնհանուր սահմանման մեջ այն որևէ հստակեցված չափման կետի կամ հեշտորեն գտնվող ուղղության գծի հետ կազմած հորիզոնական անկյուն է, չափված ժամացույցի սլաքի ուղղությամբ   ։
Ներկայումս, ազիմուտի համար հաշվարկման կետն է հանդիսանում իրական հյուսիսը, որը 0° ազիմուտն է, չնայած երբեմն կարող են գործածվել նաև այլ չափման միավորներ (գրա, միլ)։ Ամեն դեպքում, ազիմուտը չի կարող գերազանցել, շրջանագծի մեջ եղած չափման միավորների առավելագույն արժեքը, 360° շրջանագծում դա 359 աստիճան, 59 րոպե, 59 վայրկյան է (359° 59' 59")։
Օրինակ ժամացույցի սլաքի ուղղությամբ պտտվելով 360° ունեցող շրջանագծի կենտրոնում, արևելքի ազիմուտը կկազմի 90°, հարավինը 180°, արևմուտքինը 270°։ Սակայն կան բացառույթւններ՝ որոշ նավարկման համակարգերը օգտագործում են աշխարհագրական հարավը, որպես հաշվարկման կետ։ Տեսականորեն ցանկացած ուղղություն կարող է ծառայել որպես հաշվարկման կետ, եթե այն պարզ սահմանված է և հայտնի է համակարգի բոլոր օգտագործողներին։
Եզրույթի այլ գործածումներ
Ազիմուտ եզրույթը օգտագործվում է հրետանու համակարգման մեջ։ Հրետանահին գործում, ազիմուտը սահմանվում է, որպես կրակի ուղղություն։
Ազոիմուտը օդային նավարկման մեջ սահմանվում է, որպես թռիչքի ուղղություն, հաշվարկված օդանավի դիրքից։
Մագնիսական ժապավենով սարքերում, ազիմուտը ժապավենի և (կարդացող) գլխի մեջ եղած անկյունն է։
Ազիմուտային արագացուցիչը նավաշինության մեջ, դա այն պռոպելերն է, որը կարող է պտտվել հորիզոնական հարթության մեջ։
Ծանոթագրություններ
Կատեգորիա:Գեոդեզիա Կատեգորիա:Նավագնացություն Կատեգորիա:Կողմնորոշվածություն Կատեգորիա:Անկյուններ Կատեգորիա:Աստղագիտություն
Գրիգոր Հմայակյան
Գրիգոր Վաղարշակի Հմայակյան, ՀՀ բանակի ավագ լեյտենանտ, վաշտի հրամանատար, Արցախյան ազատամարտի մասնակից։ Հետմահու պարգևատրվել է ՀՀ "Արիության" մեդալով (01.06.2002 թ.)։
Գործունեությունը
1990 թվականին մտել է "Արաբո" ջոկատ և մասնակցել Հայաստանի և Արցախի սահմանային կռիվներին։ 1992 թվականին ծառայության է անցել ՀՀ զինված ուժերում։ 1994 թվականի հունվարի սկզբին Հորադիզի շրջանում, իր 18 տարեկան զինվորների հետ, հայտնվել է շրջափակման մեջ։ 17 օր կռվել են մի կողմից ազերիների, մյուս կողմից աֆղան մոջահեդների դեմ։ Հունվարի 19-ին ճեղքել են թշնամու օղակը և հիմնական ուժերով դուրս եկել շրջափակումից։ Սակայն մարտադաշտում մնացել է մի վիրավոր զինվոր և հրամանատարը կրկին վերադարձել է հետ, վիրավորին գրկած հասցրել առաջին գիծ։ Այստեղ էլ փրկելով զինվորի կյանքը՝ զոհվել է ականի պայթյունից։ Թաղված է "Եռաբլուր" զինվորական պանթեոնում։
Տես նաև
Կատեգորիա:Հայ ազատամարտիկներ Կատեգորիա:1951 ծնունդներ Կատեգորիա:1994 մահեր Կատեգորիա:Վարդենուտ գյուղում ծնվածներ Կատեգորիա:Արիության մեդալակիրներ
Նովոմիխայլովկա (գյուղ, Կույուրգազինսկի շրջան)
Նովոմիխայլովկա (Новомихайловка, Яңы Михайловка), գյուղ Ռուսաստանի Բաշկորտոստան հանրապետության Կույուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 3 մարդ։
Վասիլի Ռոսլավցև
Վասիլի Ռոսլավցև (Василий Алексеевич Рославцев, ), խորհրդային և ռուս դիվանագետ։ Արտակարգ և լիազոր դեսպան։
Կենսագրություն
1952 թվականից զբաղվել է դիվանագիտական գործունեությամբ։
Արտաքին հղումներ
Կատեգորիա:Դիվանագետներ այբբենական կարգով Կատեգորիա:Խորհրդային դիվանագետներ Կատեգորիա:Ռուս դիվանագետներ Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ Կատեգորիա:Կարմիր աստղի շքանշանի ասպետներ
Հակոն VII թագավորի թագադրմանը նվիրված մեդալ
Հակոն VII թագավորի թագադրմանը նվիրված մեդալ,  Նորվեգիայի պետական պարգև ։
Նկարագրություն
Մեդալը շրջանաձև է և պատրաստված արծաթից ու բրոնզից՝ կախված մեդալի կարգից, որոնց վրա պատկերված է Հակոն VII թագավորի և Մոդ թագուհու թագադրման դրվագը ։
Դիմային հատվածում պատկերված է թագավորն ու թագուհին թագերով, թագադրման զգեստներով, թագավորի վզից կախված Սուրբ Օլաֆի շքանշանի շղթայով։ Պատկերի շուրջ գրված է «KONG • HAAKON • VII • OG • DRONNING • MAUD» :
Մեդալի հակառակ կողմում՝ կենտրոնում պատկերված է Նորվեգիայի թագավորական զինանշանը՝ վահանով և Սուրբ Օլաֆի շքանշանի շուրջ շղթայով։ Պատկերի շուրջ գրված է «KRONINGEN • I • TRONDHJEM • 22DE • JUNI • 1906», իսկ ներքևում՝ «• ALT • FOR • NORGE •» (Ամեն ինչ հանուն Նորվեգիայի) ։
Մեդալի վերևի հատվածում ամրացված է օղակ, որի միջոցով այն ամրացված է ժապավենին։ Մեդալի ժապավենը մետաքսից է, կարմիր գույնի, եզրերում սպիտակ և դեղին ուղղահայաց գծեր ։
Աղբյուրներ
թագադրման
Փոքր Սեպասարի պատմության և մշակույթի անշարժ հուշարձանների ցանկ (Շիրակի մարզ)
Այս հոդվածը ներկայացնում է Շիրակի մարզի Փոքր Սեպասար գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 3 հուշարձան (4 միավոր)։
Թոփղրանլի
Թոփղրանլի, գյուղ Արևմտյան Հայաստանում, Խարբերդի վիլայեթի Մալաթիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
(7734) Կալտենիգեր
(7734) Կալտենիգեր (Kaltenegger), աստերոիդ աստերոիդների հիմնական գոտում։ Հայտնաբերվել է 1979 թվականի հունիսի 25-ին Էլեանոր Հելինի և Շելտ Բասի կողմից Սայդինգ Սփրինգում ։
Միջին հեռավորությունը Արեգակից կազմում է 2,368058 ա. մ., առավելագույնը մոտենում է 1,8622 ա. մ. հեռավորության վրա և հեռանում 2,8739 ա. մ. ։ Արեգակի շուրջ մեկ ամբողջական պտույտ է կատարում 1331,03 երկրային օրվա ընթացքում, իր ուղեծրով շարժվելով միջինում 0,270468 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,87° անկյուն։
Արտաքին հղումներ
Կատեգորիա:1979 թվականին հայտնաբերված աստղագիտական մարմիններ Կատեգորիա:Էլեանոր Հելինի կողմից հայտնաբերված աստերոիդներ Կատեգորիա:Շելտ Բասի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Օլեգ Կենզով
Օլեգ Կենզով (ռուս. Олег Кензов, ծնվ. օգոստոսի 19, 1988, Պոլտավա, Ուկրաինական ԽՍՀ, ԽՍՀՄ ), ուկրաինացի երգիչ, ռեփեր և հեռուստահաղորդավար, X-factor շոուի երկրորդ սեզոնի մասնակից։
Մանկություն և երիտասարդություն
Օլեգ Կենզովը ծնվել է 1988 թվականի օգոստոսի 19-ին Ուկրաինայի Պոլտավա քաղաքում։ Նա ազգությամբ ուկրաինացի է ։ Երաժշտության տաղանդը տղայի մոտ դրսևորվել է մանուկ հասակում, նա հաճույքով հանդես է եկել հանրության առջև և եղել է ցերեկույթների աստղը։
Օլեգի մեկ այլ զբաղմունք պոեզիա գրելն էր։ Բայց երաժշտությամբ զբաղվածության պատճառով դպրոցական ելույթները նվազել են։ Մայրիկին ստիպեցին անձամբ վերահսկել որդու հաճախելը, բայց դա ազդեց, և տղան դարձավ իր դպրոցի լավ աշակերտ։
Կրթություն
Օլեգը սովորել է Պոլտավայի Վոլոդիմիր Կորոլենկոյի անվան ազգային մանկավարժական համալսարանում ՝ հոգեբանություն և սոցիալական կրթություն մասնագիտությամբ։
Երաժշտական կարիերա
16 տարեկանից Օլեգը աշխատել է քաղաքային ակումբներում, ինչպես նաև ընկերների հետ ստեղծել է 17-րդ Տարածաշրջանի խումբը։ 2003 թվականից այս թիմի հետ միասին ապագա աստղը մասնակցել է պատանեկան տարբեր մրցումների։ Այս հիփ-հոփ թիմը դարձավ Պոլտավայում կայացած «Կրասնայա Ռուտա» հեղինակավոր փառատոնի որակավորման փուլի մասնակից
4 տարի անց Կենզովը միացավ 2002 թվականին ստեղծված Հիմնարար փոփոխության թիմին։ Այս թիմը արագորեն հայտնի դարձավ ակումբային միջավայրում։ 2012 թվականին «Principal Change»-ը խմբի մենակատար «Թոնի Թոնի» հետ թողարկեց «I Amone» երգի դեբյուտային տեսահոլովակը։ Շուտով Կենզովայի և թիմերի ստեղծագործական ուղիները շեղվեցին։
Երգչուհու ստեղծագործական կարիերայի գլխավոր քայլը 2011 թվականին « X-factor » տաղանդների համաշխարհային շոուի ուկրաինական տարբերակին մասնակցելն էր։ Ընտրական փուլում նա կատարեց Ալեքսանդր Սերովի «Ես քեզ սիրում եմ արցունքների չափ» երգն ու անցավ առաջ։ 2013 թվականին Կենզովը պայմանագիր է կնքել Lisa Vadim Vadimovich Liditsa «FOXXSTUDIOS» պրոդյուսերական կենտրոնի հետ։ 2018 թվականին թողարկվում է «Daddy's Tramp» երգը
2019 թվականին թողարկվում են հետևյալ երգերը՝ «Kaifu», «Girl Jasmine», «RocketBombPetard»
Հեռուստացույց
2019 թվականին Օլեգը դառնում է Love for Survival ռեալիթի շոուի 4-րդ սեզոնի հաղորդավարը։
2020 թվականին նա մասնակցել է Երեխաներն Աստղերի դեմ շոուին։
Անձնական կյանքի
Օլեգն ամուսնացած է Անաստասիա Պոլուբեսովայի հետ։ 2013-ին ամուսնության մեջ ծնվեց Էվելինայի դուստրը, բայց ամուսնությունը երկար չտևեց, 2014-ին ամուսնությունը խզվեց։
Իսկ 2015 թվականին Օլեգն ամուսնացավ Նատալյայի հետ, ով Ուկրաինայում հայտնի է որպես DJ Madonna։ Զույգը բաժանվել է մի քանի տարի անց։
Հղումներ
Կատեգորիա:Ուկրաինացի երգիչներ Կատեգորիա:Ապրող անձինք Կատեգորիա:1988 ծնունդներ Կատեգորիա:Օգոստոսի 19 ծնունդներ
Բուղդաթափա (լեռ, Կոտուր-Զագրոշյան լեռնահամակարգ)
Բուղդաթափա, լեռ Հայկական լեռնաշխարհում, Կոտուր-Զագրոշյան լեռնահամակարգում, Սալմաստի շրջանում, Դիլման քաղաքից 12 կմ հարավ-արևմուտք։ Զոլուչայ գետի աջ կողմում ։
Ֆունես (Իտալիա)
Ֆունես  (Funes), կոմունա Իտալիայում։ Գտնվում է Տրենտինո Ալտո Ադիջե մարզում։ Տեղակայված է Տրենտինո Ալտո Ադիջե շրջանի Բոլցանո պրովինցիայում։
Բնակչությունը կազմում է 2379 մարդ, խտությունը կազմում է 30 մարդ/կմ²։ Տարածքը գրավում է 80 կմ²։ Էլեկտրոնային փոստ՝ 39040, հեռախոսային կոդ՝ 0472։
Կոմունայի հովանավորներն են սրբեր Պետրոս և Պողոս առաքյալները։
Արտաքին հղումներ
Կատեգորիա:Իտալիայի բնակավայրեր
Ընկերական արհեստական բանականություն
Ընկերական արհեստական բանականություն (Friendly artificial intelligence), հիպոթետիկ արհեստական ընդհանուր բանականություն, որը դրական ազդեցություն ունի մարդկության վրա։ Այն արհեստական բանականության էթիկայի մի մասն է և սերտորեն կապված է մեքենայական էթիկայի հետ։ Մինչ մեքենայական էթիկան զբաղվում է, թե ինչպես պետք է վարվի արհեստականորեն բանական գործակալը, ընկերական արհեստական բանականության ուսումնասիրությունները կենտրոնացած են, թե ինչպես գործնականում իրականացնել այս վարքագիծը և ապահովել այն համարժեք սահմանափակումներով։
Ստուգաբանություն և օգտագործում
Տերմինը հորինել է Էլիեզեր Յուդկովսկին, ով առավել հայտնի է այս գաղափարի տարածման համար ։ Արհեստական բանականության առաջատարը՝ դասագիրք Ստյուարտ Ջ. Ռասելի և Պիտեր Նորվիգի «Արհեստական բանականություն. ժամանակակից մոտեցում»-ը, նկարագրում է հետևյալ գաղափարը ․"Յուդկովսկին (2008) մանրամասն պատմում է, թե ինչպես ստեղծել ընկերական արհեստական բանականություն։ Նա պնդում է, որ ընկերականությունը (մարդուն չվնասելու ցանկություն) պետք է նախագծել հենց սկզբից, բայց որ դիզայներները պետք է գիտակցեն, որ իրենց սեփական նախագծերը կարող են անսարք լինել, և որ ռոբոտը կսովորի և կզարգանա ժամանակի ընթացքում։ Այսպիսով, խնդիրը մեխանիզմի մշակումն է `սահմանել ստուգման և հաշվեկշիռների համակարգում արհեստական բանականությունը զարգացնելու մեխանիզմ և համակարգերին տրամադրել օգտակար գործառույթներ, որոնք կմնան ընկերական` նման փոփոխությունների ֆոնին։"«Ընկերական»-ն այս համատեքստում օգտագործվում է որպես տեխնիկական տերմինաբանություն և ընտրում է անվտանգ ու օգտակար նյութեր, որոնք պարտադիր չէ, որ խոսակցական իմաստով «ընկերական» լինեն։ Այս հայեցակարգը հիմնականում օգտագործվում է հետադարձաբար ինքնազարգացող արհեստական գործակալների հետ քննարկումների համատեքստում, որոնք արագորեն զարգանում են բանականության մեջ ՝ այն հիմքով, որ այս հիպոթետիկ տեխնոլոգիան կունենա մեծ, արագ և վերահսկելի ազդեցություն մարդկային հասարակության վրա ։
Ոչ բարեկամական արհեստական բանականության ռիսկերը
Արհեստական բանականության մասին մտահոգության արմատները շատ հին են։ Քեվին ԼաԳրանդեուրը ցույց տվեց, որ արհեստական բանականությանը բնորոշ սպառնալիքներ հին գրականության մեջ կարելի է տեսնել արհեստական մարդոիդ ծառաների մոտ, ինչպիսիք են գոլեմը կամ Աուրիլացի և Ռոջեր Բեկոնի պրոտո-ռոբոտները։ Այդ պատմություններում այս մարդոիդ արարածների արտակարգ ինտելեկտը և ուժը բախվում են ստրուկների իրենց կարգավիճակի հետ (որոնք իրենց բնույթով դիտվում են որպես ենթա-մարդ) և աղետալի հակամարտություն են առաջացնում ։ Մինչև 1942 թվականը այս թեմաները Իսահակ Ասիմովին հուշում էին, որպեսզի ստեղծի «Ռոբոտաշինության երեք օրենքները» - սկզբունքներ, որոնք սերտորեն կապում են բոլոր ռոբոտներին իրենց գեղարվեստական գրականության հետ, որոնց նպատակն է կանխել նրանց բողոքը իրենց ստեղծողների դեմ կամ թույլ չտալ, որ վնաս հասցնեն ։
Մեր ժամանակներում, երբ գերժամանակակից արհեստական բանականության հեռանկարը ավելի է զարգանում, փիլիսոփա Նիկ Բոստրոմն ասել է, որ մարդկային էթիկայի հետ չհամապատասխանող արհեստական բանականության համակարգերը վտանգավոր են, քանի դեռ ծայրահեղ միջոցներ չեն ձեռնարկվել մարդկության անվտանգությունն ապահովելու համար։ Նա այսպես արտահայտվեց․"Ըստ էության, մենք պետք է ենթադրենք, որ «գերբանականությունը» կարող է հասնել իր առջև դրված ցանկացած նպատակի։ Ուստի չափազանց կարևոր է, որ այն նպատակները, որոնցով մենք օժտում ենք նրան, և նրա ողջ մոտիվացիայի համակարգը «մարդու հանդեպ ընկերական լինեն»։"2008-ին Էլիեզեր Յուդկովսկին կոչ արեց ստեղծել «ընկերական արհեստական բանականություն» ՝ առաջադեմ արհեստական բանականության գոյություն ունեցող ռիսկերը նվազեցնելու համար։ Նա բացատրում է. «արհեստական բանականություն ո՛չ ատում է ձեզ, ո՛չ էլ սիրում, բայց դուք կազմված եք ատոմներից, որոնք նա կարող է օգտագործել այլ բաների համար »:
Սթիվ Օմոհունդրոն ասում է, որ արհեստական բանականությունը բավականին առաջադեմ համակարգ է, եթե այն ակնհայտորեն չի հակազդում, ապա ցույց կտա մի շարք հիմնական «մղումներ», ինչպիսիք են ռեսուրսների ձեռքբերումը, ինքնապահպանումը և շարունակական ինքնակատարելագործումը` ելնելով ցանկացած նպատակային համակարգի ներքին բնույթից, և որ այդ մղումները, «առանց հատուկ նախազգուշացման», արհեստական ինտելեկտին կստիպեն անցանկալի վարքագիծ դրսևորել ։
Ալեքսանդր Վիսներ-Գրոսը ասում է, որ արհեստական բանականությունը ձգտում է առավելագույնի հասցնել իր ապագա գործողությունների ազատությունը, և մենք այն կարող ենք ընկերական համարել, եթե դրա պլանավորման հորիզոնն ավելի երկար լինի, քան որոշակի շեմ, և կհամարվի ոչ ընկերական, եթե պլանավորման հորիզոնն այդ շեմից կարճ լինի ։
Լյուկ Մյուլհաուզերը, գրելով Մեքենայական բանականության հետազոտությունների ինստիտուտի համար, խորհուրդ է տալիս մեքենայական էթիկայի հետազոտողներին ընդունել այն, ինչ Բրյուս Շնայերը անվանել է «Անվտանգության մտածողություն»․ ոչ թե մտածեք ինչպես է համակարգը գործելու, այլ պատկերացրեք, թե ինչպես այն կարող է ձախողվել։ Օրինակ, նա ենթադրում է, որ նույնիսկ արհեստական բանականությունը, որը միայն ճշգրիտ կանխատեսումներ է անում և հաղորդակցվում է տեքստային ինտերֆեյսի միջոցով, կարող է վնասակար լինել ։
Համաձայնեցված էքստրապոլացված կամք
Յուդկովսկին առաջ է քաշում համաձայնեցված էքստրապոլացված կամքի մոդելը։ Նրա խոսքով ՝ համաձայնեցված էքստրապոլացված կամքը մարդկանց ընտրությունն է և այն գործողությունները, որոնք մարդիկ հավաքականորեն կձեռնարկեին, եթե «մենք ավելին իմանայինք, ավելի արագ մտածեինք, ավելի շատ մարդիկ լինեին և ավելի մոտ լինեինք միմյանց »:
Այլ մոտեցումներ
Սթիվ Օմոհունդրոն առաջարկել է արհեստական բանականության «փայտամած» մոտեցումը, որում արհեստական բանականության անվտանգ սերունդներից մեկը օգնում է կառուցել հաջորդ կանխատեսելիորեն անվտանգ սերունդը ։
Սեթ Բաումը պնդում է, որ անվտանգ, սոցիալապես օգտակար արհեստական բանականության կամ արհեստական ընդհանուր բանականության զարգացումն արհեստական բանականության հետազոտական համայնքների սոցիալական հոգեբանության ֆունկցիան է, և, հետևաբար, կարող է սահմանափակվել արտաքին և ներքին բնույթի չափանիշներով։ Ներքին շարժառիթները կարող են ուժեղացվել, երբ հաղորդագրությունները ռեզոնանսվում են արհեստական բանականության մշակողների հետ. Բաումը պնդում է, որ, ի տարբերություն դրա․ «Օգտակար արհեստական բանականության վերաբերյալ գոյություն ունեցող հաղորդագրությունները միշտ չէ, որ լավ ձևակերպված են»։ Բաումը պաշտպանում է «Համագործակցային հարաբերություններ և արհեստական բանականության հետազոտողների դրական շրջանակը» և նախազգուշացնում է արհեստական բանականության հետազոտողներին բնութագրել որպես «օգտակար ծրագրեր հետապնդող չցանկացողներ »:
«Համատեղելի մարդ» գրքում, արհեստական բանականության հետազոտող Ստյուարտ Ջ. Ռասելը թվարկում է երեք սկզբունք, որոնցով պետք է առաջնորդվել օգտակար մեքենաների մշակման ժամանակ։ Նա շեշտում է, որ այդ սկզբունքները նախատեսված չեն հստակ մեքենաների կոդավորման համար, ավելի շատ նախատեսված են դրանք մշակող մարդկանց համար։ Սկզբունքները հետևյալն են ․ "1. Մեքենայի միակ նպատակը մարդկային նախապատվություններն առավելագույնս իրականացնելն է ։
2. Մեքենան ի սկզբանե վստահ չէ, թե որոնք են այդ նախապատվությունները։
3. Մարդու նախապատվությունների վերաբերյալ տեղեկատվության վերջնական աղբյուրը մարդու վարքագիծն է։"
«Նախապատվությունները», որոնց մասին նշում է Ռասելը, «համապարփակ են. դրանք ընդգրկում են այն ամենը, ինչը ձեզ կարող է հետաքրքրել, կամայականորեն հեռու ապագայում »: Նմանապես, «վարքագիծը» ներառում է տարբերակների միջև ցանկացած ընտրություն, իսկ անորոշությունն այնպիսին է, որ որոշակի հավանականություն, որը կարող է լինել բավականին փոքր, պետք է վերագրվի ցանկացած տրամաբանորեն հնարավոր մարդկային նախապատվությանը ։
Հանրային քաղաքականություն
Ջեյմս Բարրաթը, «Մեր վերջնական գյուտ»-ի հեղինակը, առաջարկել է, որ «պետք է ստեղծվի պետական-մասնավոր համագործակցություն՝ անվտանգության գաղափարների փոխանակման համար, Ատոմային էներգիայի միջազգային գործակալության նման մի բան, սակայն կորպորացիաների հետ համագործակցությամբ։ Նա արհեստական բանականության հետազոտողներին հորդորում է գումարել հանդիպում, ինչպիսին է Ասիլոմար վերականգնող ԴՆԹ-ի խորհրդաժողովը, որտեղ քննարկվում են կենսատեխնոլոգիայի ռիսկերը ։
Ջոն ՄաքԳիննիսը կոչ է անում կառավարություններին արագացնել ընկերական արհեստական բանականության հետազոտությունները։ Քանի որ ընկերական արհեստական բանականության նպատակակետերը պարտադիր չէ, որ ակնառու լինեն, նա առաջարկում է Առողջապահության ազգային ինստիտուտին նման մի մոդել, որտեղ «Համակարգչային և ճանաչողական գիտնականների փորձագիտական խմբերը կխրախուսեն նախագծերը և կընտրեն այնպիսի ծրագրեր, որոնք նախատեսված են ինչպես արհեստական բանականության առաջխաղացման, այնպես էլ ապահովելու համար, որ նման ձեռքբերումները ուղեկցվում են համապատասխան երաշխիքներով»։ ՄաքԳիննիսը կարծում է, որ «փորձագիտական գնահատականն ավելի լավ է, քան կանոնակարգը` լուծելու այն տեխնիկական խնդիրները, որոնք հնարավոր չէ բյուրոկրատական մանդատների միջոցով ձեռք բերել»։ ՄաքԳիննիսը նշում է, որ իր առաջարկը հակասում է մեքենայական բանականության հետազոտական ինստիտուտի առաջարկին, որն ընդհանուր առմամբ նպատակ ունի խուսափել կառավարության ներգրավվածությունից ընկերական արհեստական բանականության մեջ ։
Ըստ Գարի Մարկուսի, տարեկան գումարները, որոնք ծախսվում են մեքենայական բարքերը զարգացնելու համար, չնչին են ։
Քննադատություն
Քննադատներից ոմանք կարծում են, որ ինչպես մարդկային մակարդակի արհեստական բանականությունն ու գերբանականությունը քիչ հավանական են, այնպես էլ բարեկամական արհեստական բանականությունը ևս քիչ հավանական է:«Գարդիան»-ի հոդվածում Ալան Ուինֆիլդը մարդկային մակարդակի արհեստական բանականությունը համեմատում է  թեթև ճանապարհորդության հետ՝ դժվարության տեսանկյունից և ասում է, որ չնայած մեզ անհրաժեշտ է «զգույշ և պատրաստ լինել, բայց միևնույն է մենք չպետք է կենտրոնանանք գերբանականության ռիսկերի վրա »։ Մյուս կողմից, Բոյլեսը և Ջոակինը պնդում են, որ Լյուկ Մյուլհաուզերի և Նիք Բոստրոմի առաջարկը ` ստեղծել ընկերական արհեստական բանականություն, կեղծ է։ Դա այն պատճառով է, որ Մյուլհաուզերը և Բոստրոմը, ըստ երևույթին, հավատարիմ են այն գաղափարին, որ բանական մեքենաները կարող են ծրագրավորված լինել հակակոռուպցիոն մտածելու այն բարոյական արժեքների մասին, որոնք մարդիկ կունենային ։ «Արհեստական բանականությունը և հասարակությունը» ամսագրում հրապարակված հոդվածում Բոյլսը և Ջոակինը պնդում են, որ նման արհեստական բանականությունն այնքան էլ ընկերական չի լինի՝ հաշվի առնելով հետևյալը. նախորդ հակաճգնաժամային պայմանների անսահման քանակությունը, որոնք պետք է ծրագրավորված լինեն մեքենայում, բարոյական արժեքների հավաքագրման կանխելու դժվարությունը, այսինքն, արժեքներ, որոնք ներկայումս ավելի իդեալական են, քան մարդկային էակներինը, և ակնհայտ բացը հակաֆակտային հնությունների և դրանցից բխող իդեալական արժեքների միջև ։
Որոշ փիլիսոփաներ պնդում են, որ ցանկացած իսկապես «բանական» գործակալ, լինի դա արհեստական, թե մարդկային, բնականաբար, բարեսիրտ կլինի․ այս տեսակետից, ընկերական արհեստական բանականության ստեղծման համար նախատեսված կանխամտածված նախազգուշական միջոցները կարող են ավելորդ կամ նույնիսկ վնասակար լինել ։ Այլ քննադատներ կասկածի տակ են դնում արհեստական բանականությունը ընկերական լինելը։ Ադամ Քեյփերը և Արի Ն․ Շուլմանը, «Նոր Ատլանտիս» տեխնոլոգիական ամսագրի խմբագիրները, ասում են, որ արհեստական բանականության մեջ երբեք հնարավոր չի լինի երաշխավորել «ընկերական» վարքագիծը, քանի որ էթիկական բարդության խնդիրները չեն զիջում ծրագրային ապահովման առաջընթացին կամ հաշվողական հզորության ավելացմանը։ Նրանք գրում են, որ չափանիշները, որոնց վրա հիմնված են ընկերական արհեստական բանականության տեսությունները, գործում են «միայն այն դեպքում, երբ մարդը ունի ոչ միայն կանխատեսման մեծ լիազորություններ բազում հնարավոր արդյունքների հավանականության վերաբերյալ, այլև վստահություն և համաձայնություն այն մասին, թե ինչպես են գնահատում տարբեր արդյունքները ։
Արտաքին հղումներ
Կատեգորիա:Արհեստական բանականություն
Ժաշկով
Ժաշկով (Жашків), քաղաք Ուկրաինայի Չերկասիի մարզի Ժաշկովի շրջանում, շրջկենտրոն։
2010 թվականի տվյալներով Ժաշկով քաղաքում բնակվում էր 25 000 մարդ։ Բնակավայրը զբաղեցնում է 13 կմ²։
Արտաքին հղումներ
Կատեգորիա:Ուկրաինայի քաղաքներ Կատեգորիա:1636 թվականին հիմնադրված բնակավայրեր
Բորլուկ
Բորլուկ, լեռ Թուրքիայում՝ Կարսի մարզի հարավարևելյան շրջանում։ Գտնվում է Հաջիխալիլ գյուղից 5-6 կմ արևելք։ Բարձրությունը մոտ 2900 մետր ։
Ծանոթագրություններ
Կատեգորիա:Կարսի մարզի լեռներ
Մուստանգ (ֆիլմ)
Մուստանգ, թուրք ռեժիսոր Դենիս Գամզե Էրգյուվենի կողմից նկարահանված ֆիլմ։ Նկարահանվել է միասնական միջազգային ջանքերով։ Ներկայացվել է Կաննի 2015 թվականի կինոփառատոնին ՝ «Ռեժիսորների երկշաբաթյակ» ծրագրով, որտեղ արժանացել է Cinemas Label Award մրցանակին ։ Սա ռեժիսոր Դենիս Գամզե Էրգյուվենի առաջին լիամետրաժ ֆիլմն է ։
Նկարագրություն
Ամառվա սկզբին մի հյուսիսային թուրքական գյուղակում հինգ քույրեր, դպրոցից տուն վերադառնալիս, անմեղորեն խաղում էին երեխաների հետ։ Սակայն խաղը վերածվում է անբարոյականությունների շղթայի։ Ընտանեկան տունը միանգամից դառնում է բանտ, տնարարություն սովորելու համար փոխվում է դպրոցը, հարսանիքներ են կազմակերպվում։ Սակայն ազատատենչ քույրերը գտնում են շրջափակման ելքը ։
Վարդենուտ
Անվանում
Վաչուտյանների անկումից հետո, երկրամասի անընդմեջ ավարառումներից բնակավայրը պարբերաբար ավերվել ու վերաշինվել է, բայց ամենամեծ հարվածը գյուղին հասցրել է Շահ Աբասը, որը 1604 թվականին ամբողջ Արարատյան դաշտի հետ հայերից ժամանակավորապես դատարկել է նաև Նիգ-Ապարանը։ Նաև դրա հետևանքով Վարդենիսը այդ ժամանակ մի քանի դարով կորցրել է իր պատմական անունը, իսկ 1930-ական թվականներին վերանվանվել է Վարդենուտ /նույն շրջանի մեկ այլ գյուղի այդ ժամանակ տրվել է այս գյուղի պատմական Վարդենիս անունը/։
Աշխարհագրական դիրքը
Գյուղը գտնվում է Ապարանից 9 կիլոմետր հարավ։ Արևելքից գյուղի սահմանները սկսվում են Արագած սարի գագաթատակից և ուղիղ իջնում է Արագած և Շենավան գյուղերի հողերին զուգահեռ, հասնում Ապարան-Երևան մայրուղուն և ճանապարհին զուգահեռ առաջանում դեպի Ափնագյուղ, ապա հարավից հյուսիս անցնելով Արա (գյուղ)ի կողքով ձգվում է մինչև Արագած սարի գագաթատակը։ Գյուղի միջով այն երկու մասի բաժանելով հոսել է Գեղարոտ գետակը։ Այդ գետակի ջրերով էլ ջրվել են գյուղի թե դաշտերը, թե բանջարանոցները։ Ցավոք 1980-ական թվականներին գետակի հունը փոխելով՝ ջրերը տարվել են դեպի արևելք՝ դեպի Ապարանի ջրամբար։ Գետակի պատմական հունը ներկայումս ծառայում է գարնան ձնհալի ջրահեռացման համար։ Գյուղի միջով է անցնում Ապարան-Երևան մայրուղու Քուչակ գյուղից սկսվող Քուչակ-Ծաղկաշեն-Արագած (Ապարանի տարածաշրջան)-Վարդենուտ-Արա (գյուղ) ավտոճանապարհը, որը Ափնագյուղի մոտ կրկին միանում է Ապարան-Երևան մայրուղուն։
Կլիմա
Կլիման զով է, ամառանոցային։
Տնտեսություն
Բնակիչները զբաղվում են անասնապահությամբ, հացահատիկի, կերային, բանջարանոցային կուլտուրաների, պտղատու ծառերի մշակությամբ։ Գյուղն ունի դպրոց, մշակույթի տուն, հեռախոսակայան։